रघुनाथ ने कहा, ‘‘कोई भी भारतीय टीम में अपने स्थान को हल्के में नहीं ले सकता, आपको लगातार खुद को साबित करना होगा। जो भी अच्छा प्रदर्शन करेगा, वो टीम में रहेगा और व्यक्तिगत रूप से कहूं तो मैं ऑस्ट्रेलिया, जर्मनी और नीदरलैंड जैसी बड़ी टीमों के खिलाफ आगामी टूर्नामेंट में खुद का परीक्षण करना चाहूंगा और अपने प्रदर्शन का आकलन करना चाहता हूं।’’ उन्होंने कहा, ‘‘प्राथमिकता होगी कि ज्यादा से ज्यादा पेनल्टी कॉर्नर को गोल में तब्दील किया जाए ताकि मेरी टीम पहले दो क्वार्टर में सहज स्थिति में रहे।’’